(Basisvedtekter for NBFs klubber)

**Vedtekter for .....................Bridgeklubb**

**Vedtatt av årsmøtet den...............og stadfestet av Norsk Bridgeforbund den............... og gjort gjeldende fra ...............**

**INNHOLD SIDE**

Kapittel 1 - Basisvedtekter som skal være lik for alle klubber 2

Definisjon, oppgaver, formål og forpliktelser, § 1-1 2

Medlemsskap og kontingent, § 1-2 2

Medlemmenes rettigheter of forpliktelser, § 1-3 3

Organisatoriske bestemmelser, § 1-4 3

Årsmøte, § 1-5 4

Ekstraordinært årsmøte, § 1-6……………………………………………………….. 4

Klubbstyre, § 1-7 4

Kapittel 2 - Særlige bestemmelser for ..............Bridgeklubb 5

Kapittel 3 - Oppløsning og vedtektsendring 5

Oppløsning, § 3-1 5

Vedtektsendring, § 3-2 5

**KAPITTEL 1**

**BASISVEDTEKTER SOM SKAL VÆRE LIK FOR ALLE KLUBBER**

§ 1-1 Definisjon, oppgaver, formål og forpliktelser

..................... Bridgeklubbble stiftet den ........... og opptatt som medlem av Norsk Bridgeforbund den .......... med de rettigheter og forpliktelser det innebærer ifølge NBFs vedtekter. Klubben er en sammen-slutning av bridgespillere som vil organisere og spille bridge etter de bestemmelser som utgis av NBF. Klubben har forpliktet seg til å arbeide for det formål som er formulert NBFs vedtekter § 1-1:

\* Å utbre kunnskap om og forståelse for bridgesporten som positiv verdiskaper i samfunnet og for det enkelte individ gjennom et fellesskap preget av likeverd, lojalitet, ærlighet og demokrati.

\* Å organisere utøvelsen av bridgesporten på en måte som skjerper mental helse, stimulerer og utløser redelig konkurranse og skaper et trygt og godt sosialt miljø.

\* Å utvikle konkurransebridgen, gjennom turneringer/konkurranser på ulike nivå, klasser og turneringsformer, sammen med kretsene og klubbene.

\* Å utvikle og organisere et breddetilbud der trivsel og det sosiale er sentrale verdier, sammen med kretsene og klubbene.

\* Å utvikle bridge som en tankesport med høy etisk standard.

Klubben har påtatt seg de forpliktelser som går fram av NBFs vedtekter § 3-2, og vil forøvrig etterleve de regler og bestemmelser som fattes av overordnet myndighet. Klubben er partipolitisk nøytral.

§ 1-2 Medlemskap og kontingent

Klubben består utelukkende av personlige medlemmer som har betalt sin kontingent og æresmedlemmer. Medlemskontingenten fastsettes av års­møtet og inkluderer kontingenten til NBF. Medlemmer av klubben er auto­matisk medlemmer i NBF med de rettigheter og forpliktelser det inne­bærer. Styret i klubben skal innen 31. desember hvert år sørge for at alle som ønsker slikt medlemskap er medlem av klubben.

Klubben tilhører ................ (bridgekrets) og skal betale den av krets-tinget fastsatte klubbkontingent.

Klubben er frittstående og selveiende innenfor rammen av vedtektene for NBF.

Klubbens årsmøte kan vedta oppsigelse av medlemskapet i NBF og be-holde sine eiendeler etter at alle økonomiske forpliktelser til krets og forbund er gjort opp.

§ 1-3 Medlemmenes rettigheter og forpliktelser

Hvert medlem som har betalt sin kontingent er sikret de tilbud, den bistand og service, og de konkurransemuligheter som klubben og or-ganisasjonen i sin helhet tilbyr sine medlemmer. Representasjonsrett fra klubben forutsetter medlemskap i klubben. Representasjonsrett fra kret-sen forutsetter medlemskap i en klubb i kretsen.

Hvert medlem av klubben har adgang til alle bridgeklubber i landet. Makkerpar skal, ved å varsle i rimelig tid, sikres mulighet for å spille enkeltkvelder, likesom medlemmer av andre klubber får det samme tilbudet hos oss.

Hvert medlem som har sine forpliktelser i orden, har rett til gjennom regelfestete kanaler å utøve innflytelse på klubbens og hele organisa-sjonens ledelse og drift.

Ethvert medlem skal etterleve organisasjonens vedtekter og bestem-melser på en høvisk måte som styrker fellesskapet og det sosiale miljø.

Ethvert medlem plikter å påta seg verv i organisasjonen og utføre andre oppgaver for fellesskapet dersom helse eller andre særlige hensyn ikke er til hinder for det.

§ 1-4 Organisatoriske bestemmelser

De organisatoriske bestemmelser som gjelder alle organisasjonsledd går fram av NBFs vedtekter kap. 4. Det gjelder:

\* Frister for avvikling av årsmøte, § 4-1.

\* Gjennomføring av årsmøtets forhandlinger, § 10-4.

\* Vedtaksførhet, § 4-2.

\* Stemmerett og valgbarhet, § 4-3.

\* Stemmegivning, §§ 4-4 og 4-5.

\* Habilitet, § 4-6.

\* Kjønnsfordeling, § 4-7.

\* Overordnet organisasjonsleddets kompetanse, § 4-8.

\* Utgiftsdekning og godtgjørelse, § 4-9.

Bruk av begrepene komité, utvalg og arbeidsgruppe er også felles-bestemmelser for alle organisasjonsledd og er beskrevet i NBFs vedtekter kap. 7.

§ 1-5 Årsmøte

Klubbens høyeste myndighet er årsmøtet. Mellom årsmøtene er klubb-styret høyeste myndighet.

Ordinært årsmøte for klubb skal holdes hvert år fortrinnsvis innen utgangen av februar, og innkalles av klubbstyret senest 14 dager før årsmøtet holdes.

Begrunnet forslag til årsmøte kan fremmes av enkeltmedlem, årsmøtets oppnevnte komiteer og klubbstyret senest 1 uke før årsmøtet holdes. Fullstendig dagsorden, beretning, revidert regnskap, innkomne forslag og valgkomiteens innstilling skal være tilgjengelig senest 24 timer før årsmøtet settes.

Alle klubbens medlemmer har rett til å møte på årsmøtet med stemmerett. Representant for forbundsstyre og kretsstyre kan møte med tale- og forslagsrett. Æresmedlem som ikke lenger er aktivt medlem av klubben kan møte med tale- og forslagsrett. Den samme rett kan gis andre som innbys av årsmøtet og/eller klubbstyret.

Årsmøte i klubb ledes av klubbstyrets leder eller valgt dirigent. Det skal føres protokoll over årsmøtets forhandlinger av klubbstyrets sekretær eller person valgt av årsmøtet.

Årsmøtet skal:

a) Godkjenne innkalling og dagsorden

b) Velge 2 representanter til å underskrive protokollen

c) Behandle klubbstyrets årsberetning, og fatte vedtak om ansvarsfrihet

 for styret

d) Behandle avsluttet og revidert regnskap for perioden, og fatte vedtak om ansvarsfrihet for styret

f) Behandle innkomne forslag

g) Foreta valg av:

- Leder, nestleder og kasserer

- Det antall styremedlemmer som årsmøtet vedtar.

-Minst 2 medlemmer utenfor styret til valgkomite

-Minst 1 revisor

h) Utnevne æresmedlemmer og tildele andre æresbevisninger

i) Representant(er) til kretstinget. Valget kan overlates til klubbstyret. Øvrige bestemmelser om gjennomføring av årsmøtet går fram av klubb-vedtektens kap. 2.

§ 1-6 Ekstraordinært årsmøte

Ekstraordinært årsmøte avholdes når klubbstyret, kretsstyret, forbunds-styret eller 1/3 av klubbens medlemmer krever det, og innkalles senest en uke før det avholdes. På ekstraordinært årsmøte kan det bare behandles saker som kravet om det ekstraordinære årsmøtet omfatter og som er kunngjort i innkallingen.

§ 1-7 Klubbstyre

Klubbstyret skal:

* Håndheve organisasjonens vedtekter og bestemmelser og i verk-sette årsmøtets beslutninger samt instrukser fra bridgeting, for-bundsstyre og kretsting.
* Besørge løpende forretninger.
* Forvalte klubbens midler og eiendeler.
* Organisere bridgespillet i klubben.
* Arbeide for et harmonisk fellesskap og et godt sosialt miljø i klub-ben.
* Bistå enkeltmedlem eller gruppe av medlemmer i de tilfeller dette anses nødvendig av hensyn til deres anseelse og utøvelse av bridgesporten.
* Delta i kretsting og andre særskilte møter som overordnet organ innkaller til.
* Fungere som klubbens disiplinærmyndighet, jfr. NBFs disiplinær-reglement.
* Utarbeide og legge fram for årsmøtet beretning og revidert regn-skap, og forøvrig forberede alle andre saker som skal behandles av årsmøtet.
* Sende utskrift av årsmøtets protokoll til kretsstyret og forbunds-styret senest to uker etter årsmøtet. Alternativt gjøres protokollen tilgjengelig elektronisk.

# KAPITTEL 2

**SÆRLIGE BESTEMMELSER FOR ....................BRIDGEKLUBB**

(Under dette kapittel kan klubbens årsmøte vedta utfyllende bestemmelser for klubben, men de må ikke være i strid med NBFs vedtekter eller øvrige bestemmelser. Det kan gjelde forhold om antallet medlemmer i klubbstyre, tillegg om gjennomføring av årsmøte, bestemmelser om ekstraordinært årsmøte, og andre ting som er spesielle for de lokale forhold. Bestemmelsene under dette kapittel må godkjennes av Forbundsstyret.)

**KAPITTEL 3**

**OPPLØSNING OG VEDTEKTSENDRING**

§ 3-1 Oppløsning

Forslag om oppløsning av klubben skal behandles på årsmøte og må være kunngjort ved innkallingen til årsmøtet.

Vedtak om oppløsning er gyldig dersom minst 3/4 av de møtende medlemmer stemmer for forslaget. Blir oppløsning vedtatt skal klubbens arkiv leveres til kretsstyret. Eventuelle eiendeler etter oppløsning tilfaller vedkommende kretsstyre og skal brukes til fremme av bridgesporten fortrinnsvis på samme sted.

Vedtak om sammenslåing av klubben med en annen klubb behandles på samme måte som oppløsning. Arkiv og eventuelle eiendeler overtas av den nye klubb.

§ 3-2 Vedtektsendring

Endring av basisvedtektene (kapittel 1 og 3) kan bare foretas på ordinært bridgeting, jfr. NBFs vedtekter § 13-2.

Forslag om endring av bestemmelsene i vedtektens kap. 2 kan bare foretas på ordinært årsmøte. Vedtak om vedtektsendring på disse punk-ter er gyldig dersom 2/3 av de møtende medlemmer stemmer for for-slaget.